Helen Kellerová

Helen Adams Kellerová (* 27. jún 1880, Tuscumbia, Alabama, USA – † 1. jún 1968, Easton, Connecticut) bola americká spisovateľka, aktivistka a učiteľka. Ako prvý hlucho-slepý človek vyštudovala Harvard University. Životopis Jej otec, kapitán Arthur H. Keller, bol bývalý armádny dôstojník, matka Kate Adams Kellerová. Rodina Kellerovcov pochádza z Nemecka. Narodila sa ako zdravé dieťa. V 19 mesiacoh ochorela na vtedy neznámu meningitídu, ktorá ju pripravila o zrak i sluch. Očný a ušný lekár rodiny zoznámil jej matku s Alexandrom Grahamom Bellom, ktorý vtedy pracoval s nepočujúcimi deťmi. Vďaka jeho pomoci prišla do rodiny Kellerovcov dvadsaťročná lektorka Perkinsovho inštitútu pre nevidiacich, Anne Sullivanová. Táto učiteľka sa stala kľúčovou osobou života vtedy sedemročnej Helen. Anne sa ju snažila naučiť prstovú abecedu. Veľmi sa jej nedarilo až do dňa, kedy Helen priviedla k záhradnej pumpe. Na jednu ruku jej pustila prúd vody, na druhú jej prstovou abecedou stále dookola hláskovala slovo voda. Keď Helen pochopila, podnietilo to v nej obrovský záujem poznávať svet. Nútila Anne, aby jej do ruky hláskovala názvy všetkého, čoho sa dotkla. Počas niekoľkých hodín sa tak Helen naučila prvých tridsať slov svojho života. Vďaka Anne sa Helen tiež naučila hovoriť. Ďalších šesť rokov navštevovala Perkinsov inštitút pre nevidiacich a od roku 1894 strávila spoločne s Anne dva roky v New Yorku štúdiom na dvoch rôznych školách pre nepočujúcich. Po návrate sa zapísala do Cambridgeskej dievčenskej školy a následne na Radcliffovu univerzitu. Tu sa stretla so svojim veľkým obdivovateľom Markom Twainom. Ten ju zoznámil s magnátom Standard Oil, Henrym H. Rogersom, ktorý financoval celé jej štúdium. Helen promovala v roku1904 a stala sa tak vo veku 24 rokov prvý človekom v dejinách, ktorý s takým zmyslovým postihnutím vyštudoval univerzitu. Referencie Literatúra JAROŠOVÁ, Jindra. Via Lucis. Praha : Práh, 2009. ISBN 978-80-7252-259-0. (česky) Iné projekty Commons ponúka multimediálne súbory na tému Helen Kellerová Externé odkazy Helen Keller International Helen Heller and Anne Sullivan Archive at Perkins School for the Blind Helen Keller The Story of My Life with introduction to the text Booknotes interview with Dorothy Herrmann on Helen Keller: A Life "Who Stole Helen Keller?" Papers of Helen Adams Keller, 1898–2003 Schlesinger Library Zdroj Tento článok je čiastočný alebo úplný preklad článku Helen Kellerová na českej Wikipédii.